पाएं अपने शहर की ताज़ा ख़बरें और फ्री ई-पेपरडाउनलोड करें
कोविड के बढ़ते मामलों के मद्देनज़र ऑक्सीजन की उपलब्धता को यकीनी बनाए रखने के लिए प्रशासन ने शनिवार काे ‘ऑक्सीजन ऑन व्हील’ सेवा शुरू की। डीसी कुमार अमित ने बताया कि यदि निजी जा सरकारी अस्पताल को गंभीर हालत में ऑक्सीजन की जरूरत हाेगी तो वहां तुरंत ऑक्सीजन पहुंचाने काे 24 घंटे ऑक्सीजन बैंक सेवा उपलब्ध रहेगी। प्रशासन ने कोविड संबंधी पूछताछ के लिए 0175-2350550 और ऑक्सीजन के लिए 62843-57500 हेल्प लाइन नंबर जारी किए हैं। जिस पर मदद की जा सकती है।
ऑक्सीजन लेवल 94 से कम हाेने पर कोविड मरीजों को रहना होगा अलर्ट
कोरोना के चलते ऑक्सीजन को लेकर चारों तरफ हाहाकार मचा हुआ है। समस्या को देखते हुए सरकारी राजिंदरा अस्पताल में ऑक्सीजन जनरेटर प्लांट लगाने की कवायद शुरू की है। पुणे की स्पार्क्स इंडस्ट्री के प्रोजेक्ट इंजीनियर सर्वेश शुक्ला की टीम मुअायना कर हरी झंडी दे चुकी है। अगर सब कुछ ठीक रहा ताे जल्द प्लांट शुरू हो जाएगा। एमएस डाॅ. एचएस रेखी ने बताया कि ऑक्सीजन जनरेटर प्लांट लगाया जा रहा है।
होम आइसोलेशन वाले कोविड मरीजाें को ऑक्सीजनकी मात्रा 94 से कम होने, तापमान 100.5 से अधिक, पल्स रेट 120 प्रति मिनट से अधिक, ब्लड शुगर 200 से अधिक या 70 से कम होने और ब्लड प्रेशर 130/90 से अधिक या 100/70 से कम, सांस लेने में तकलीफ़, छाती में भारीपन, होंठ नीले पड़ने या किसी प्रकार की बेचैनी पर डाॅक्टर से सलाह करें। 104/112 पर तुरंत संपर्क करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn